stanford-oval/wikipedia huggingface dataset:
โรงเรียนหาดใหญ่วิทยาลัยสมบูรณ์กุลกันยา

| โรงเรียนหาดใหญ่วิทยาลัยสมบูรณ์กุลกันยา Hatyaiwittayalaisomboonkulkanya School> ที่ตั้ง |
| --- | --- |
2/1 ถนนเพชรเกษม ตำบลหาดใหญ่ อำเภอหาดใหญ่ จังหวัดสงขลา 90110
ข้อมูล
ชื่ออื่น: ญ.ส. /Yorsor/YS
ประเภท: โรงเรียนมัธยมศึกษาของรัฐ โรงเรียนมัธยมศึกษาขนาดใหญ่พิเศษ
คำขวัญ: วิชาการเลิศ เทิดคุณธรรม นำกีฬา ล้ำหน้าด้วยเทคโนโลยี   สุสฺสูสา สุตวฑฺฒน  (การใฝ่ใจศึกษา เป็นเครื่องพัฒนาความรู้) 
สถาปนา: 17 มกราคม พ.ศ. 2534
ผู้ก่อตั้ง: จันทร์ สมบูรณ์กุล
หน่วยงานกำกับ: สำนักงานเขตพื้นที่การศึกษามัธยมศึกษาสงขลา สตูล
รหัส: 1003901102
ผู้อำนวยการ: ดร.กมลาศน์ ศรประสิทธิ์
สี: กรมท่า-เหลือง
เพลง: มาร์ช ญ.ส.
ต้นไม้: ต้นไทร
เว็บไซต์: www.yorsor.ac.th
โรงเรียนหาดใหญ่วิทยาลัยสมบูรณ์กุลกันยา เป็นโรงเรียนมัธยมศึกษาขนาดใหญ่พิเศษ สังกัดเขตพื้นที่การศึกษาสงขลาเขต 2 ตั้งอยู่บนถนนเพชรเกษม ตำบลหาดใหญ่ อำเภอหาดใหญ่ จังหวัดสงขลา ปัจจุบันมี ดร.กมลาศน์ ศรประสิทธิ์ ผู้อำนวยการสถานศึกษา  มีครูทำการสอนประมาณ 170 คน นักเรียนประมาณ 3,518 คน
ประวัติ

โรงเรียนหาดใหญ่วิทยาลัยสมบูรณ์กุลกันยา ประกาศจัดตั้งขึ้นตามประกาศของกระทรวงศึกษาธิการ เมื่อวันที่ 17 มกราคม 2534 โดยพลเอกเทียนชัย สิริสัมพันธ์ เป็นรัฐมนตรีว่าการกระทรวงศึกษาธิการในสมัยนั้น โดยใช้ศูนย์ศิลปวัฒนธรรมโรงเรียนหาดใหญ่วิทยาลัย ซึ่งมีพื้นที่ 10 ไร่ 3 งาน 25.6 ตารางวาเป็นที่ก่อตั้ง โดยสถานที่ดังกล่าวเป็นที่ตั้งของ โรงเรียนสตรีประจำอำเภอหาดใหญ่ ซึ่งจันทร์ สมบูรณ์กุล นายอำเภอหาดใหญ่สมัยนั้นเป็นผู้ก่อตั้งโรงเรียนขึ้นไปในปี พ.ศ. 2487 เพื่อเป็นสถานศึกษาของเด็กผู้หญิงในอำเภอหาดใหญ่ โดยมี อาจารย์ฉลวย ตะวันฉาย เป็นครูใหญ่คนแรก และในปี พ.ศ. 2497 ได้เปลี่ยนชื่อเป็น โรงเรียนสตรีหาดใหญ่สมบูรณ์กุลกันยา เพื่อเป็นเกียรติแก่นายจันทร์ สมบูรณ์กุล
ในปี พ.ศ. 2509 ได้มีการผนวก โรงเรียนสตรีหาดใหญ่สมบูรณ์กุลกันยา และ โรงเรียนมัธยมชายเข้าเป็นโรงเรียนเดียวกัน โดยจัดการเรียนการสอนแบบสหศึกษา และได้เปลี่ยนชื่อใหม่เป็น โรงเรียนหาดใหญ่วิทยาลัย จนปัจจุบัน
สถานที่ตั้งของโรงเรียนสตรีหาดใหญ่สมบูรณ์กุลกันยา ส่วนหนึ่งนั้นใช้เป็นบ้านพักครูโรงเรียนหาดใหญ่วิทยาลัย และอีกส่วนหนึ่งสร้างเป็นอาคารศูนย์ศิลปวัฒนธรรมโรงเรียนหาดใหญ่วิทยาลัย ต่อมากระทรวงศึกษาธิการ มีนโยบายที่จะขยายโอกาสทางการศึกษาให้แก่ประชาชน เพื่อยกระดับการศึกษาของประชาชน กอปรกับอำเภอหาดใหญ่ เป็นอำเภอที่ประชาชนอาศัยอยู่เป็นจำนวนมากและมีการตื่นตัวทางการศึกษา ทำให้โรงเรียนมัธยมที่มีอยู่ไม่สามารถรองรับจำนวนนักเรียนเข้าใหม่ได้ ส่งผลให้ผู้ปกครองเดือดร้อนเรื่องโรงเรียนของบุตร
กระทรวงศึกษาธิการจึงประกาศจัดตั้งโรงเรียนหาดใหญ่วิทยาลัยสมบูรณ์กุลกันยา ขึ้น และให้ใช้บริเวณพื้นที่ของ
โรงเรียนสตรีหาดใหญ่สมบูรณ์กุลกันยาเป็นสถานที่ก่อตั้ง กรมสามัญศึกษาจึงแต่งตั้ง นายวิรัช บุญนำ
ผู้อำนวยการโรงเรียนหาดใหญ่วิทยาลัยสมัยนั้น ไปรักษาการในตำแหน่งครูใหญ่คนแรก
โรงเรียนหาดใหญ่วิทยาลัยสมบูรณ์กุลกันยาเริ่มรับนักเรียนรุ่นแรก 4 ห้องเรียน เป็นจำนวนทั้งสิ้น 200 คน
โดยได้จักการเรียนการสอนร่วมกับโรงเรียนหาดใหญ่วิทยาลัย
ต่อมาวันที่ 20 มิถุนายน 2534 กรมสามัญศึกษาได้แต่งตั้งนายสงบ มณีพรหม
อาจารย์ใหญ่ระดับ 7 โรงเรียนสทิงพระชนูปถัมภ์ มารักษาการแทนครูใหญ่โรงเรียนหาดใหญ่วิทยาลัยสมบูรณ์กุลกันยา
โดยจัดสรรอัตากำลังให้ 6 อัตรา มีครูมาช่วยราชการ 10 อัตรา รวมทั้งสิ้น 16 อัตรา โดยที่การเรียนการสอนยังจัดร่วมกับโรงเรียนหาดใหญ่วิทยาลัย
ในปีการศึกษา 2535 โรงเรียนหาดใหญ่วิทยาลัยสมบูรณ์กุลกันยา ได้แยกการบริหารงบประมาณอาคารสถานที่ และบุคลากร ออกจากโรงเรียนหาดใหญ่วิทยาลัย
โดยที่งานวิชาการ ยังจัดร่วมกับโรงเรียนหาดใหญ่วิทยาลัย และได้แยกงานบริหารทุกด้านในปีการศึกษา 2539
ปัจจุบัน ดร.กมลาศน์ ศรประสิทธิ์ ดำรงตำแหน่งผู้อำนวยการคนปัจจุบัน โดยมีครู 180 คน โดยประมาณ และนักเรียน 3,200 คน
ประกอบด้วยนักเรียนชั้นมัยมศึกษาตอนต้นและนักเรียนชั้นมัธยมศึกษาตอนปลาย
มีอาคารเรียนประกอบด้วย 5 อาคาร  ได้แก่
อาคารกุลกันยาผดุงเกียรติ เป็นอาคารเรียนแบบพิเศษ 6 ชั้น โดยจัดสรรพื้นที่เป็นสำนักงานและห้องประชุม 2 ชั้น และห้องเรียน 4 ชั้น
อาคารปิ่นเกรียงไกร เป็นอาคารเรียนแบบพิเศษ 6 ชั้น โดยจัดสรรพื้นที่ชั้นล่างเป็นโรงอาหาร และห้องเรียน 5 ชั้น
อาคารฉลองชัยกาญจนาภิเษก เป็นอาคารอเนกประสงค์ 4 ชั้น โดยจัดสรรพื้นที่เป็นห้องสมุด ห้องเรียนอุตสาหกรรม ห้องโสตทัศนูปกรณ์ และโรงยิมเนเซียม
อาคารศูนย์ศิลป์ฯ เป็นอาคารอเนกประสงค์ 2 ชั้น โดยจัดสรรพื้นที่เป็นห้องเรียนหมวดศิลปะ และหอประชุม
อาคารพยาบาล เป็นอาคารอเนกประสงค์ 3 ชั้น โดยมีโครงการจัดสรรพื้นที่เป็นห้องพยาบาล และห้องสื่ออิเล็กทรอนิกส์
ศิษย์เก่าทีมีชื่อเสียง

เจนนี่ ปาหนัน พิธีกรรายการ เทยเที่ยวไทย
ปิติศักดิ์ เยาวนานนท์ นักแสดงชาวไทย
กมลาสน์ เอียดศรีชาย ผู้ประกาศข่าวช่อง 7HD
สมเด็จพระนางเจ้าสุทิดา พัชรสุธาพิมลลักษณ พระบรมราชินี พระอัครมเหสีในพระบาทสมเด็จพระวชิรเกล้าเจ้าอยู่หัว
อาคารเรียน > อาคารกุลกันยาผดุงเกียรติ

อาคารกุลกันยาผดุงเกียรติ เป็นอาคารเรียนแบบพิเศษ 6 ชั้น มีการจัดสรรพื้นที่ ดังนี้
ชั้นที่ 1 สำนักงานฝ่ายกิจการนักเรียน, ห้องเรียน, สำนักงานกิจกรรมนักเรียน, ห้องซ้อมวงดนตรีโรงเรียน และโถงโล่งสำหรับนักเรียน
ชั้นที่ 2 สำนักงานผู้อำนวยการ, สำนักงานฝ่ายธุรการ, สำนักงานทะเบียนและประเมินผล, สำนักงานวิชาการ และห้องแนะแนว
ชั้นที่ 3 ห้องพักครูหมวดคณิตศาสตร์, ห้องเรียนหมวดคณิตศาสตร์
ชั้นที่ 4 ห้องพักครูหมวดภาษาต่างประเทศ, ห้องเรียนหมวดภาษาต่างประเทศ
ชั้นที่ 5 ห้องพักครูหมวดสังคมศึกษาฯ, ห้องเรียนหมวดสังคมศึกษาฯ
ชั้นที่ 6 ห้องพักครูหมวดภาษาไทย, ห้องพักครูหมวดการงานอาชีพและเทคโนโลยี แผนกคอมพิวเตอร์, ศูนย์ส่งเสริมการเรียนการสอนภาษาจีน, ห้องเรียนคอมพิวเตอร์ และห้องเรียนภาษาจีน
อาคารเรียน > อาคารปิ่นเกรียงไกร

อาคารปิ่นเกรียงไกร เป็นอาคารเรียนแบบพิเศษ 6 ชั้น มีการจัดสรรพื้นที่ ดังนี้
ชั้นที่ 1 โรงอาหาร และร้านค้าสวัสดิการ
ชั้นที่ 2 ห้องพักครูหมวดวิทยาศาสตร์ แผนกวิชาชีววิทยา และ แผนกวิชาฟิสิกส์, ห้องเรียนหมวดวิทยาศาสตร์
ชั้นที่ 3 ห้องพักครูหมวดวิทยาศาสตร์ แผนกวิชาเคมี และห้องเรียนหมวดวิทยาศาสตร์
ชั้นที่ 4 ห้องพักครูหมวดวิทยาศาสตร์ ,สำนักงานโครงการส่งเสริมนักเรียนที่มีความสามารถพิเศษทางวิทยาศาสตร์และคณิตศาสตร์ (SMA), ศูนย์พัฒนาการเรียนการสอนภาษาอังกฤษ (ERIC) และห้องเรียนหมวดภาษาต่างประเทศ
ชั้นที่ 5 ห้องเรียนหมวดสังคมศึกษาฯ และห้องเรียนสำหรับนักเรียนที่มีความสามารถพิเศษทางวิทยาศาสตร์และคณิตศาสตร์ (SMA)
ชั้นที่ 6 ห้องเรียนหมวดภาษาไทย
อาคารเรียน > อาคารฉลองชัยกาญจนาภิเษก

อาคารฉลองชัยกาญจนาภิเษก เป็นอาคารอเนกประสงค์ 4 ชั้น โดยจัดสรรพื้นที่ ดังนี้
ชั้นที่ 1 ห้องเรียนหมวดสุขศึกษา, ร้านค้าสวัสดิการ และลานกิจกรรมสำหรับนักเรียน
ชั้นที่ 2 ห้องพักครูหมวดการงานอาชีพและเทคโนโลยี, ห้องเรียนหมวดการงานอาชีพและเทคโนโลยี
ชั้นที่ 3 ห้องสมุดเฉลิมพระเกียรติฯ, ห้องโสตทัศนูปกรณ์
ชั้นที่ 4 โรงยิมเนเซียม, ห้องพักครูหมวดสุขศึกษาและพลศึกษา, ห้องออกกำลังกาย, ห้องเรียนหมวดสุขศึกษา
อาคารเรียน > อาคารศูนย์ศิลป์ฯ

อาคารศูนย์ศิลป์ฯ เป็นอาคารอเนกประสงค์ 2 ชั้น โดยจัดสรรพื้นที่ ดังนี้
ชั้นที่ 1 ห้องพักครูหมวดศิลปศึกษา, ห้องเรียนหมวดศิลปศึกษา (ศิลปะ และ นาฏศิลป์)
ชั้นที่ 2 หอประชุมโรงเรียนหาดใหญ่วิทยาลัยสมบูรณ์กุลกันยา (หอประชุมศูนย์ศิลป์), ห้องเรียนหมวดศิลปศึกษา (ดนตรีสากล)
อาคารเรียน > อาคารลานไทรเกื้อกูล

เป็นอาคารเอนกประสงค์ จำนวน 6 ชั้น เป็นห้องเรียนทั้งหมด สร้างขึ้นโดยมีการเชื่อมต่อจากอาคารกุลกันยาผดุงเกียรติ
เป็นอาคารส่วนต่อขยายของอาคารกุลกันยาผดุงเกียรติ สร้างขึ้นเพื่อรองรับการขยายเพิ่มของจำนวนนักเรียน ซึ่งจำเป็นต้องมีการเพิ่มห้องเรียนให้สอดรับกับจำนวนนักเรียน และชั้นเรียนที่เพิ่มขึ้น โดยอาคารลานไทรเกื้อกูลเป็นอาคารที่ได้รับการจัดสรรงบประมาณแผ่นดินส่วนหนึ่ง และได้รับการสนับสนุนจากการสรรหารายได้จากการจัดการแข่งขันวิ่ง มาเป็นรายได็ในการก่อสร้าง จึงเป็นที่มาของการใช้ชื่อตึก ลานไทรเกื้อกูล เพื่อเป็นสัญลักษณ์ของการเกื้อกูลของทุกภาคส่วน ที่ทำให้การก่อสร้างอาคารนี้สำเร็จลุล่วงด้วยดี
อาคารเรียน > อาคารเรือนพยาบาล

อาคารพยาบาลเป็นอาคารอเนกประสงค์ 3 ชั้น โดยจัดสรรพื้นที่ดังนี้
ชั้นที่ 1 ห้องพยาบาล
ชั้นที่ 2 ห้องเรียนหมวดการงานอาชีพและเทคโนโลยี
ชั้นที่ 3 สำนักงานฝ่ายบริหารทั่วไป
แหล่งข้อมูลอื่น

เว็บไซต์โรงเรียนหาดใหญ่วิทยาลัยสมบูรณ์กุลกันยา เก็บถาวร 2008-03-07 ที่ เวย์แบ็กแมชชีน
| ด ค กโรงเรียนหาดใหญ่วิทยาลัย |
| --- | --- | --- |
| สัญลักษณ์ |  ตรีจักร  พระพิฆเนศวร  |  |
| วิทยาลัย |  โรงเรียนหาดใหญ่วิทยาลัย  |  |
| วิทยาเขต |  โรงเรียนหาดใหญ่วิทยาลัย  โรงเรียนหาดใหญ่วิทยาลัย ๒  โรงเรียนหาดใหญ่วิทยาลัยสมบูรณ์กุลกันยา  |  |
| กิจกรรม |  ตรีจักรเกมส์  |  |
| บุคคลสำคัญ |  ขุนนิพัทธ์จีนนคร ต้นตระกูลจิระนคร  |  |
 หมวดหมู่  โครงการ  สถานีย่อย
ทายาททองหยิบ

| ทายาททองหยิบ |
| --- | --- |
ประเภท: โรแมนติก, คอมเมดี
สร้างโดย: บริษัท ปรากฏการณ์ดี จำกัด
เขียนโดย: บทประพันธ์: กนกพร อดุลย์เศรณี, วิวิธ แก้วทิพย์  บทโทรทัศน์: สวนีย์ อุทุมมา
กำกับโดย: ชลวิชฐ์ จิรายุเจริญศักดิ์
แสดงนำ: เติมเศวตชัย นาคสุข   จาด้า อินโตร์เร  ณธษา เวชประสิทธิ์ ณรงค์ฤทธิ์ รัตนภักดี พิมพาภรณ์ เสริมพณิชกิจ พชรพล ศุขอร่าม ธีระธันญ์ ขจรชัยเดชาวัฒน์ เขมิกา สุขประสงค์ดี
ประเทศแหล่งกำเนิด: ไทย
ภาษาต้นฉบับ: ไทย
การผลิต
ผู้อำนวยการสร้าง: ชวลิต พงศ์ไชยยง
ความยาวตอน: 60 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 8 เมษายน พ.ศ. 2561 – 19 พฤษภาคม พ.ศ. 2561
ทายาททองหยิบ ละครแนวโรแมนติก คอมเมดี้  บทประพันธ์โดย กนกพร อดุลย์เศรณี, วิวิธ แก้วทพย์ บทโทรทัศน์โดย สวนีย์ อุทุมมา กำกับการแสดงโดย ชลวิชฐ์ จิรายุเจริญศักดิ์ นำแสดงโดย เติมเศวตชัย นาคสุข จาด้า อินโตร์เร และนักแสดงอีกมากมาย ออกอากาศทุกวันเสาร์-อาทิตย์ เวลา 09.00 น. ออกอากาศทาง สถานีโทรทัศน์สีกองทัพบกช่อง 7 ช่วงเวลาออกอากาศวันที่ 8 เมษายน พ.ศ. 2561 - 19 พฤษภาคม พ.ศ. 2561
นักแสดง

เติมเศวตชัย นาคสุข รับบทเป็น เสือ
จาด้า อินโตร์เร รับบทเป็น หนูพุก
พชรพล ศุขอร่าม รับบทเป็น ศักดา
วิทยา เจตะภัย รับบทเป็น เฮียอ๋า
ณธษา เวชประสิทธิ์ รับบทเป็น เบลล่า
ณรงค์ฤทธิ์ รัตนภักดี รับบทเป็น ไมเคิล
เจเน็ต เขียว รับบทเป็น เจ๊แหม่ม
เขมิกา สุขประสงค์ดี รับบทเป็น จุ๋มจิ๋ม
ธีระธันญ์ ขจรชัยเดชาวัฒน์ รับบทเป็น ต๊อกแต๊ก
เวนช์ ฟอลโคเนอร์ รับบทเป็น กำนันหมู
พงศนารถ วินศิริ รับบทเป็น ผู้ใหญ่มา
ชาลี ดีเด็ด รับบทเป็น ลุงผวน
ปริเยศ อังกูรกิตติ รับบทเป็น กา
ปราโมทย์ เทียนชัยเกิดศิลป์ รับบทเป็น ไก่
พิมพาภรณ์ เสริมพณิชกิจ รับบทเป็น หมวยลี่
ณัฐนี สิทธิสมาน รับบทเป็น คุณยายสารภี
บัณฑวิช ตระกูลพานิชย์ รับบทเป็น เชฟคริส
ชยพล บุนนาค รับบทเป็น อิท (อิทธิ)
วรรษพร  วัฒนากุล รับบทเป็น เหมี่ยว
ด.ญ. ชนัญญา เลิศวัฒนามงคล รับบทเป็น หนูพุก (วัยเด็ก)
แหล่งข้อมูลอื่น

http://drama.ch7.com/story/all/278234
โรงพยาบาลพระพุทธบาท

| โรงพยาบาลพระพุทธบาท |
| --- | --- |
Phra Phuthabat Hospital

ประเภท: รัฐ (โรงพยาบาลทั่วไป)
ที่ตั้ง: 86 หมู่ 8 ตำบลธารเกษม  อำเภอพระพุทธบาท จังหวัดสระบุรี 18120
ข้อมูลทั่วไป
ก่อตั้ง: พ.ศ. 2497
สังกัด: กระทรวงสาธารณสุข
ผู้อำนวยการ: นายแพทย์สุรโชค  ต่างวิวัฒน์
จำนวนเตียง: 315 เตียง
แพทย์: 27
บุคลากร: 987
เว็บไซต์: 
โรงพยาบาลพระพุทธบาท ตั้งอยู่เลขที่ 86 หมู่ 8 ตำบลธารเกษม อำเภอพระพุทธบาท จังหวัดสระบุรีห่างจากตัวจังหวัด 28 กิโลเมตร โดยประมาณ มีเนื้อที่ 70 ไร่
มีอาณาเขต ดังนี้

ทิศเหนือ : จดพื้นที่อำเภอพัฒนานิคม จังหวัดลพบุรี
ทิศใต้: จดพื้นที่อำเภอบ้านหมอ อำเภอหนองโดน จังหวัดสระบุรี
ทิศตะวันออก :จดพื้นที่อำเภอเสาไห้ อำเภอเฉลิมพระเกียรติ จังหวัดสระบุรี
และทิศตะวันตก: จดพื้นที่อำเภอหนองโดน จังหวัดสระบุรี อำเภอเมือง จังหวัดลพบุรี
ประวัติ

โรงพยาบาลพระพุทธบาทได้ทำการก่อสร้างขึ้น เมื่อปี พ.ศ. 2497 ในสมัยรัฐบาล ฯพณฯ จอมพล ป. พิบูลสงคราม
เป็นนายกรัฐมนตรี ด้วยความดำริที่จะช่วยเหลือสมาชิกนิคมสร้างตนเองพระพุทธบาท เพราะเขตพื้นที่ดินของนิคมฯ
เป็นป่าดงดิบมีต้นไม้ขึ้นหนาทึบ จึงเป็นแหล่งของเชื้อไข้มาเลเรีย เป็นเหตุให้สมาชิกนิคมฯ ต้องเสียชีวิตด้วย
โรคมาลาเรีย  ปีหนึ่ง ๆ เป็นจำนวนมาก โดยในขั้นแรก ดำริที่จะขยายสุขศาลาชั้นหนึ่งที่มีอยู่เดิมให้เป็นโรงพยาบาล
แต่ พ.ท.นิตย์ เวชวิศิษย์ อธิบดีกรมการแพทย์ ในขณะนั้น มีความเห็นว่า ควรมีการสร้างโรงพยาบาลขึ้นใหม่
ดีกว่าการขยายสุขศาลา เพื่อให้ได้โรงพยาบาลที่สมบูรณ์จริง ๆ ในที่สุด ฯพณฯ นายกรัฐมนตรี
เห็นชอบด้วยจึงได้มีคำสั่งให้กรมประชาสงเคราะห์จัดหาที่ดินสำหรับโรงพยาบาลขนาด 100 เตียงขึ้น
พร้อมทั้งเตรียมที่ดินไว้ให้เพียงพอเพื่อสร้างโรงเรียนพยาบาลพดุงครรภ์และอนามัยในโอกาสต่อไปอีกด้วย
ต่อมากรมประชาสงเคราะห์จึงได้จัดสรรที่ดินของสมาชิกนิคมฯ ให้ทั้งหมดจำนวน 99 ไร่ 75
ตารางวา มีขนาดกว้าง 4 เส้น 12 วา ยาว 21 เส้น โดยทางโรงพยาบาลจ่ายเงินชดเชยให้เจ้าของที่ดินไปรายละ 5,000 บาท
รวมเป็นเงินทั้งสิ้น 35,000 บาท ฯพณฯ นายกรัฐมนตรีจึงได้อนุมัติเงิน ก.ศ.ส. จำนวน 5,000,000 บาท เพื่อดำเนินการก่อสร้าง
เริ่มทำการก่อสร้างตั้งแต่วันที่ 3 สิงหาคม พ.ศ. 2497  เป็นเวลา 1 ปี จึงแล้วเสร็จเมื่อเดือนกันยายน พ.ศ. 2498
และได้ทำพิธีเปิดเป็นทางการในวันที่ 14 กรกฎาคม พ.ศ. 2499 โดย ฯพณฯนายกรัฐมนตรี จอมพล ป. พิบูลสงคราม มาเป็นประธานในพิธี
ตลอดเวลาที่ผ่านมา โรงพยาบาลพระพุทธบาท มีค่านิยมการทำงาน คือ ทำงานร่วมกันเป็นทีม ยึดผู้ใช้บริการเป็นศูนย์กลาง พัฒนาตนเองอย่างต่อเนื่อง  อีกทั้งได้รับความร่วมมือจากชุมชน และองค์กรส่วนท้องถิ่น ตลอดจนบุคลากร ที่ร่วมแรงร่วมใจ ในการพัฒนาบริการ  สิ่งแวดล้อม อาคารสถานที่ จนได้รับรางวัลเป็นโรงพยาบาลดีเยี่ยมของเขต 1 (ระดับโรงพยาบาลทั่วไป)  ในโครงการโรงพยาบาลสาธารณสุขยุคใหม่ เพื่อคนไทยสุขภาพดี มีรอยยิ้ม  (3  ดี) ผ่านการประเมินซ้ำ(Recrredit  HA) เพื่อรับรองกระบวนการคุณภาพโรงพยาบาล จากสถาบันรับรองคุณภาพสถานพยาบาล (องค์กรมหาชน) (สรพ.)
การแบ่งส่วนราชการ

โรงพยาบาลพระพุทธบาท  มีการแบ่งส่วนราชการ ดังต่อไปนี้
ตำบลคณฑี

| ตำบลคณฑี |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khonthi
คำขวัญ: ปราสาทเก่าเจ็ดร้อยปี คณฑีเมืองโบราณ เล่าขานพระพุทธลีลา กราบวันทาหลวงพ่อโต
ตำบลคณฑีที่ตั้งที่ทำการ อบต.คณฑี
พิกัด: 16°21′47.1″N 99°39′15.1″E﻿ / ﻿16.363083°N 99.654194°E﻿ / 16.363083; 99.654194
ประเทศ: ไทย
จังหวัด: กำแพงเพชร
อำเภอ: เมืองกำแพงเพชร
พื้นที่
 • ทั้งหมด: 93 ตร.กม. (36 ตร.ไมล์)
ประชากร (2564)
 • ทั้งหมด: 9,533 คน
 • ความหนาแน่น: 102.50 คน/ตร.กม. (265.5 คน/ตร.ไมล์)
รหัสไปรษณีย์ : 62000
รหัสภูมิศาสตร์: 620111
เว็บไซต์: www.khontee.go.th
 ส่วนหนึ่งของสารานุกรมประเทศไทย
ตำบลคณฑี เป็นตำบลหนึ่งในอำเภอเมืองกำแพงเพชร จังหวัดกำแพงเพชร พื้นที่ตำบลอยู่ในเขตควบคุมดูแลขององค์การบริหารส่วนตำบลคณฑี ซึ่งเดิมมีฐานะเป็นสภาตำบลคณฑี ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 มีระยะห่างจากตัวเมืองกำแพงเพชรประมาณ 22 กิโลเมตร
อาณาเขต

ตำบลคณฑีมีที่ตั้งอยู่ทางทิศใต้ของอำเภอเมืองกำแพงเพชร จังหวัดกำแพงเพชร อยู่ห่างจากตัวเมืองกำแพงเพชรประมาณ 22 กิโลเมตร และห่างจากกรุงเทพมหานครประมาณ 332 กิโลเมตร มีเนื้อที่ประมาณ 93 ตารางกิโลเมตร หรือ 58,125 ไร่ ตำบลคณฑีมีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลเทพนคร
ทิศตะวันออก ติดต่อกับตำบลหนองทอง (อำเภอไทรงาม)
ทิศใต้ ติดต่อกับตำบลวังบัว (อำเภอคลองขลุง) และตำบลทุ่งทราย (อำเภอทรายทองวัฒนา)
ทิศตะวันตก ติดต่อกับตำบลธำมรงค์ โดยมีแม่น้ำปิงเป็นเส้นแบ่งเขต
หมู่บ้าน

พื้นที่ตำบลคณฑีมีประชากรทั้งหมด 10,146 คน โดยแบ่งเป็นประชากรชายทั้งหมด 5,650 คน และประชากรหญิงทั้งหมด 6,748คน (เดือนธันวาคม 2564) แบ่งการปกครองออกเป็น 14 หมู่บ้าน ดังนี้
หมู่ที่ 1 บ้านเกาะสง่า
หมู่ที่ 2 บ้านโคนใต้
หมู่ที่ 3 บ้านท่าเสลี่ยง
หมู่ที่ 4 บ้านหนองไผ่
หมู่ที่ 5 บ้านโพธิ์พัฒนา
หมู่ที่ 6 บ้านหงษ์ทอง
หมู่ที่ 7 บ้านใหม่ฤทธิ์เจริญ
หมู่ที่ 8 บ้านหนองจอก
หมู่ที่ 9 บ้านปล้องทองพัฒนา
หมู่ที่ 10 บ้านหนองปล้องทองพัฒนา
หมู่ที่ 11 บ้านโคนกลาง
หมู่ที่ 12 บ้านนาเจริญสุข
หมู่ที่ 13 บ้านโพธิ์ใหม่กฤษฎี
หมู่ที่ 14 บ้านใหม่วัฒนา
แหล่งข้อมูลอื่น

เว็บไซต์องค์การบริหารส่วนตำบลคณฑี
| ด ค กตำบลในจังหวัดกำแพงเพชร |
| --- | --- | --- |
| อำเภอโกสัมพีนคร |  โกสัมพี  เพชรชมภู  ลานดอกไม้ตก  |  |
| อำเภอขาณุวรลักษบุรี |  เกาะตาล  โค้งไผ่  ดอนแตง  บ่อถ้ำ  ปางมะค่า  ป่าพุทรา  ยางสูง  วังชะพลู  วังหามแห  สลกบาตร  แสนตอ  |  |
| อำเภอคลองขลุง |  คลองขลุง  คลองสมบูรณ์  ท่าพุทรา  ท่ามะเขือ  แม่ลาด  วังแขม  วังไทร  วังบัว  วังยาง  หัวถนน  |  |
| อำเภอคลองลาน |  คลองน้ำไหล  คลองลานพัฒนา  โป่งน้ำร้อน  สักงาม  |  |
| อำเภอทรายทองวัฒนา |  ถาวรวัฒนา  ทุ่งทราย  ทุ่งทอง  |  |
| อำเภอไทรงาม |  ไทรงาม  พานทอง  มหาชัย  หนองคล้า  หนองทอง  หนองแม่แตง  หนองไม้กอง  |  |
| อำเภอบึงสามัคคี |  เทพนิมิต  บึงสามัคคี  ระหาน  วังชะโอน  |  |
| อำเภอปางศิลาทอง |  ปางตาไว  โพธิ์ทอง  หินดาต  |  |
| อำเภอพรานกระต่าย |  เขาคีริส  คลองพิไกร  คุยบ้านโอง  ถ้ำกระต่ายทอง  ท่าไม้  พรานกระต่าย  วังควง  วังตะแบก  หนองหัววัว  ห้วยยั้ง  |  |
| อำเภอเมืองกำแพงเพชร |  คณฑี  คลองแม่ลาย  ไตรตรึงษ์  ทรงธรรม  ท่าขุนราม  เทพนคร  ธำมรงค์  นครชุม  นาบ่อคำ  นิคมทุ่งโพธิ์ทะเล  ในเมือง  ลานดอกไม้  วังทอง  สระแก้ว  หนองปลิง  อ่างทอง  |  |
| อำเภอลานกระบือ |  จันทิมา  ช่องลม  โนนพลวง  บึงทับแรต  ประชาสุขสันต์  ลานกระบือ  หนองหลวง  |  |
| ด ค กองค์กรปกครองส่วนท้องถิ่นระดับล่างในจังหวัดกำแพงเพชร |
| --- | --- | --- |
| เทศบาลเมือง |  กำแพงเพชร  ปางมะค่า  หนองปลิง  |  |
| เทศบาลตำบล |  ขาณุวรลักษบุรี  เขาคีรีส  คลองขลุง  คลองพิไกร  คลองแม่ลาย  คลองลานพัฒนา  ช่องลม  ท่าพุทรา  ท่ามะเขือ  ทุ่งทราย  เทพนคร  ไทรงาม  นครชุม  นิคมทุ่งโพธิ์ทะเล  บ้านพราน  ประชาสุขสันต์  ปากดง  พรานกระต่าย  ระหาน  ลานกระบือ  วังยาง  สลกบาตร  |  |
| องค์การบริหารส่วนตำบล |  เกาะตาล  โกสัมพี  คณฑี  คลองขลุง  คลองน้ำไหล  คลองแม่ลาย  คลองสมบูรณ์  คุยบ้านโอง  โค้งไผ่  จันทิมา  ดอนแตง  ไตรตรึงษ์  ถาวรวัฒนา  ถ้ำกระต่ายทอง  ทรงธรรม  ท่าขุนราม  ท่าพุทรา  ท่ามะเขือ  ท่าไม้  ทุ่งทอง  เทพนิมิต  ไทรงาม  ธำมรงค์  นครชุม  นาบ่อคำ  โนนพลวง  บ่อถ้ำ  บึงทับแรต  บึงสามัคคี  ปางตาไว  ป่าพุทรา  โป่งน้ำร้อน  พานทอง  เพชรชมภู  โพธิ์ทอง  มหาชัย  แม่ลาด  ยางสูง  ลานกระบือ  ลานดอกไม้  ลานดอกไม้ตก  วังแขม  วังควง  วังชะพลู  วังชะโอน  วังตะแบก  วังทอง  วังไทร  วังบัว  วังหามแห  สระแก้ว  สลกบาตร  สักงาม  แสนตอ  หนองคล้า  หนองทอง  หนองแม่แตง  หนองไม้กอง  หนองหลวง  หนองหัววัว  ห้วยยั้ง  หัวถนน  หินดาต  อ่างทอง  |  |
เทศบาลเมืองนางรอง

บทความนี้เกี่ยวกับเทศบาลเมือง สำหรับอำเภอ ดูที่ อำเภอนางรอง
| เทศบาลเมืองนางรอง |
| --- | --- |
เทศบาลเมือง
ทางหลวงแผ่นดินหมายเลข 24 ในเมืองนางรอง
   ตรา
ทม.นางรองที่ตั้งของเทศบาลเมืองนางรอง
พิกัด: 14°37′42″N 102°47′36″E﻿ / ﻿14.62833°N 102.79333°E﻿ / 14.62833; 102.79333
ประเทศ:  ไทย
จังหวัด: บุรีรัมย์
อำเภอ: นางรอง
การปกครอง
 • นายกเทศมนตรี: มาโนช ตันเจริญ
พื้นที่
 • ทั้งหมด: 20.768 ตร.กม. (8.019 ตร.ไมล์)
ความสูง: 190 เมตร (620 ฟุต)
ประชากร (2560)
 • ทั้งหมด: 21,336 คน
 • ความหนาแน่น: 1,027.34 คน/ตร.กม. (2,660.8 คน/ตร.ไมล์)
รหัส อปท.: 04310401
ที่อยู่ สำนักงาน: สำนักงานเทศบาลเมืองนางรอง ถนนโชคชัย-เดชอุดม ตำบลนางรอง อำเภอนางรอง จังหวัดบุรีรัมย์ 31110
โทรศัพท์: 0 4463 1660, 0 4463 2529
โทรสาร: 0 4463 1660, 0 4463 2529
เว็บไซต์: nangrongmuni.go.th
 ส่วนหนึ่งของสารานุกรมประเทศไทย
เทศบาลเมืองนางรอง เป็นเทศบาลเมืองในอำเภอนางรอง จังหวัดบุรีรัมย์ ได้รับการยกฐานะเป็นเทศบาลเมือง เมื่อวันที่ 3 สิงหาคม พ.ศ. 2548 มีพื้นที่ครอบคลุมบางส่วนของตำบลนางรอง และบางส่วนของตำบลถนนหัก
ภูมิศาสตร์ > อาณาเขต

ทิศเหนือ ติดต่อกับตำบลนางรอง และตำบลหนองยายพิมพ์ อำเภอนางรอง
ทิศใต้ ติดต่อกับตำบลสะเดาและตำบลนางรอง อำเภอนางรอง
ทิศตะวันออก ติดต่อกับตำบลถนนหัก และตำบลหนองยายพิมพ์ อำเภอนางรอง
ทิศตะวันตก ติดต่อกับตำบลหนองโบสถ์และตำบลนางรอง อำเภอนางรอง
ภูมิศาสตร์ > สภาพภูมิอากาศ

สภาพอากาศทั่วไป แบ่งออกเป็น 3 ฤดู
ฤดูร้อน เริ่มตั้งแต่กลางเดือนกุมภาพันธ์เป็นต้นไป จนถึงกลางเดือนพฤษภาคม
ฤดูฝน เริ่มตั้งแต่เดือนพฤษภาคมเป็นต้นไป จนถึงเดือนตุลาคม
ฤดูหนาว เริ่มตั้งแต่เดือนตุลาคมเป็นต้นไป จนถึงเดือนกุมภาพันธ์
| ข้อมูลภูมิอากาศของข้อมูลภูมิอากาศของเทศบาลเมืองนางรอง> เดือน | ข้อมูลภูมิอากาศของข้อมูลภูมิอากาศของเทศบาลเมืองนางรอง> ม.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ก.พ. | ข้อมูลภูมิอากาศของข้อมูลภูมิอากาศของเทศบาลเมืองนางรอง> มี.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> เม.ย. | ข้อมูลภูมิอากาศของข้อมูลภูมิอากาศของเทศบาลเมืองนางรอง> พ.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> มิ.ย. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ก.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ส.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ก.ย. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ต.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> พ.ย. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ธ.ค. | ข้อมูลภูมิอากาศของข้อมูลภูมิอากาศของเทศบาลเมืองนางรอง> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 30.8 (87.4) | 33.8 (92.8) | 35.5 (95.9) | 36.0 (96.8) | 34.5 (94.1) | 33.7 (92.7) | 33.2 (91.8) | 32.6 (90.7) | 31.8 (89.2) | 30.7 (87.3) | 29.5 (85.1) | 29.2 (84.6) | 32.61 (90.7) |
| อุณหภูมิต่ำสุดเฉลี่ย  °C (°F) | 17.0 (62.6) | 20.1 (68.2) | 22.3 (72.1) | 24.1 (75.4) | 24.4 (75.9) | 24.4 (75.9) | 24.0 (75.2) | 23.8 (74.8) | 23.5 (74.3) | 22.8 (73) | 20.3 (68.5) | 17.2 (63) | 21.99 (71.59) |
| หยาดน้ำฟ้า มม (นิ้ว) | 8.2 (0.323) | 11.0 (0.433) | 37.9 (1.492) | 76.5 (3.012) | 154.7 (6.091) | 140.6 (5.535) | 160.7 (6.327) | 177.0 (6.969) | 232.8 (9.165) | 143.2 (5.638) | 36.8 (1.449) | 3.2 (0.126) | 1,182.6 (46.559) |
แหล่งที่มา: กรมอุตุนิยมวิทยา
การแบ่งเขตการปกครอง

เทศบาลเมืองนางรองได้แบ่งชุมชนออกเป็น จำนวน 20 ชุมชน ดังนี้
ชุมชนวัดขุนก้อง
ชุมชนวัดกลาง
ชุมชนวัดร่องมันเทศ
ชุมชนวัดป่าเรไร
ชุมชนป่าตาเส็ง
ชุมชนวัดถนนหัก
ชุมชนบ้านเก่า
ชุมชนวัดใหม่เรไรทอง
ชุมชนหนองโพรง
ชุมชนทุ่งแหลม
ชุมชนหนองรี
ชุมชนบ้านหนองกราด
ชุมชนบ้านหนองเสม็ด
ชุมชนบ้านจะบวก
ชุมชนโคกหลวงพ่อ
ชุมชนบ้านดอนแสลงพันธ์
ชุมชนบ้านถนนหัก
ชุมชนถนนหักพัฒนา
ชุมชนวัดสวนป่ารักน้ำ
ชุมชนวัดหัวสะพาน
ศาสนาและวัฒนธรรม

ประชาชนในเขตเทศบาลเมืองนางรองส่วนใหญ่นับถือศาสนาพุทธ ในเขตเทศบาลเมืองนางรองมีวัดและสำนักสงฆ์ทั้งสิ้น 10 แห่ง โบสถ์คริสต์ 1 แห่ง
ในเขตเทศบาลเมืองนางรองมีภาษาถิ่นหลากหลายที่ใชสื่อสารในชีวิตประจำวันภาษาถิ่นไทยนางรอง (ไทยเบิ้ง) ซึ่งมีสำเนียงคล้ายภาษาถิ่นไทยโคราช นอกนั้นเป็นภาษาถิ่นไทยอีสาน เขมร ส่วย ปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมป็นอันหนึ่งอันเดียวกันเหมือนกับประเพณีท้องถิ่นอื่น ๆ ดังนี้
ประเพณีสงกรานต์ วันที่ 12-13 เมษายน ของทุกปี จัดแข่งขันเรืออีโปงชิงถ้วยพระราชทานสมเด็จพระเทะรันราชสุดาฯแข่งขันเขียดขี่ขอน ประกวดกองเชียร์ รดน้ำดำหัวขอพรผู้สูงอายุ
ประเพณีเข้าพรรษา วันเข้าพรรษาของทุกปี จัดประกวดต้นเทียน ประกวดธิดาเทียน และขบวนแห่เทียนพรรษา
ประเพณีลอยกระทง วันขึ้น 15 ค่ำเดือน 12 จัดงานประเพณีลอยกระทง ประกวดขบวนแห่ ประกวดนางนพมาศ ประกวดกระทง
ประเพณีขึ้นปีใหม่ วันที่ 1 มกราคมจัดงานทำบุญตักบาตร
โครงสร้างพื้นฐาน > การศึกษา

สถานศึกษาในเขตเทศบาลเมืองนางรอง มีโรงเรียนประถมศึกษาในสังกัดเทศบาล จำนวน 1 แห่ง และสังกัดสำนักงานเขตพื้นที่การศึกษาบุรีรัมย์ เขต 3 จำนวน 6 แห่ง โรงเรียนมัธยมศึกษา จำนวน 1 แห่ง ศูนย์การศึกษานอกโรงเรียนจำนวน 1 แห่ง วิทยาลัยการอาชีพ จำนวน 1 แห่ง โรงเรียนเอกชน จำนวน 2 แห่ง ศูนย์พัฒนาเด็กเล็ก จำนวน 5 ศูนย์
โครงสร้างพื้นฐาน > สาธารณสุข

โรงพยาบาลในเขตเทศบาล
รัฐบาล จำนวน 1 แห่ง (โรงพยาบาลนางรอง) เตียงคนไข้ จำนวน 257 เตียง
เอกชน จำนวน 1 แห่ง เตียงคนไข้ จำนวน 150 เตียง
ศูนย์บริการสาธารณสุข จำนวน 1 แห่ง
คลีนิคเอกชน จำนวน 25 แห่ง
แพทย์ จำนวน 41 คน อัตราส่วนแพทย์ ต่อประชาชน 1 :519
วัดตะวันตกนางรอง
โรงพยาบาลนางรอง
วัง จี-ว็อน

| วัง จี-ว็อน |
| --- | --- |

เกิด:  (1988-11-12) 12 พฤศจิกายน ค.ศ. 1988 (36 ปี) เกาหลีใต้
การศึกษา: Royal Ballet School   มหาวิทยาลัยศิลปะแห่งชาติเกาหลี - การเต้นรำ
อาชีพ: นักแสดง, นักเต้นบัลเล่ต์
ปีปฏิบัติงาน: 2010-ปัจจุบัน
ตัวแทน: SH Media Corp
คู่สมรส: พัก จง-ซ็อก (สมรส 2022)


ชื่อเกาหลี
ฮันกึล: 왕지원
อาร์อาร์: Wang Ji-won 
เอ็มอาร์: Wang Chi-wŏn 
วัง จี-ว็อน (เกาหลี: 왕지원; (เกิดเมื่อวันที่ วันที่ 12 พฤศจิกายน ค.ศ. 1988) เป็นนักแสดงและนักบัลเล่ต์ชาวเกาหลีใต้
อาชีพ

วังได้รับการฝึกฝนจาก Royal Ballet School ใน ประเทศอังกฤษ และศึกษาด้านการเต้นที่ มหาวิทยาลัยศิลปะแห่งชาติเกาหลี โดยเธอเป็นสมาชิกของ คณะบัลเลต์แห่งชาติเกาหลี ในปี ค.ศ. 2009 วังเปิดตัวเธอประเดิมงานแสดงครั้งแรกในปี ค.ศ. 2012 และปรากฏตัวใน ละครเกาหลี หลายเรื่อง โดยเฉพาะ I Need Romance 3 และ You Are My Destiny
ในเดือนธันวาคม ค.ศ. 2018 วังได้เซ็นสัญญากับ วายจีเอนเตอร์เทนเมนต์ ต่อมาเธอตัดสินใจไม่ต่อสัญญาและได้เซ็นสัญญากับ SH Media Corp
ชีวิตส่วนตัว

เมื่อวันที่ 20 มกราคม ค.ศ. 2022 มีการยืนยันว่า วัง กำลังเตรียมตัวที่จะแต่งงานกับ พัก จง-ซ็อก นักบัลเลต์ชาวเกาหลีใต้ ทั้งคู่ได้แต่งงานกันในกรุงโซลเมื่อวันที่ 6 กุมภาพันธ์ ค.ศ. 2022
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2012 | Family | ผู้สอน |
| 2013 | Good Doctor | คิม ซอน-จู |
| 2013 | The Heirs | ยัง ดา-คยอง (ตอนที่ 17, 19-20) |
| 2014 | I Need Romance 3 | โอ เซ-รยอง |
| 2014 | Another Parting | ซอ ฮา-นา |
| 2014 | You Are My Destiny | คัง เซ-รา |
| 2015 | Divorce Lawyer in Love | โจ ซู-อา |
| 2016 | Immortal Goddess | อี ยู-รี |
| 2017 | Hospital Ship | ชเว ยอง-อึน |
| 2018 | Still 17 | คิม แท-ริน |
| 2022 | Never Give Up | ชา ยู-จิน |
| 2024 | My Sweet Mobster | จี-ว็อน (รับเชิญ, ตอนที่ 3) |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2017 | One Line | แฮซอน |
ผลงานการแสดง > รายการวาไรตี้

| ปี | เรื่อง | บทบาท | อ้างอิง |
| --- | --- | --- | --- |
| 2017 | The Swan Club | แคสต์ เมมเบอร์ |  |
| 2023 | Same Bed, Different Dreams 2: You Are My Destiny | แคสต์ เมมเบอร์ |  |
รางวัลและการเสนอชื่อเข้าชิง

| งานประกาศรางวัล | ปี | หมวดหมู่ | ผู้เข้าชิง / ผลงาน | ผลการเสนอชื่อ | อ้างอิง |
| --- | --- | --- | --- | --- | --- |
| เอ็มบีซี ดราม่า อวอร์ดส์ | 2017 | รางวัลนักแสดงหญิงยอดเยี่ยมในมินิซีรีส์ | Hospital Ship | เสนอชื่อเข้าชิง |  |
แหล่งข้อมูลอื่น

Wang Ji-won เก็บถาวร 2019-04-04 ที่ เวย์แบ็กแมชชีน ที่ วายจี เอ็นเตอร์เทนเมนท์ (ในภาษาเกาหลี)